Diari Oficial de la Generalitat Valenciana


Sumari del DOGV 7326, del 28-07-2014 (2014/7119)

DECRET 126/2014, de 25 de juliol, del Consell, pel qual es crea un col·legi d'Educació Infantil i Primària a Valencia.
----------------------------------------------------------------------------------------------------------------------

### Dades del document

Número de DOGV
:   7326

Data del DOGV
:   28-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/7119


Data del document
:   25-07-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 126/2014, de 25 de juliol, del Consell, pel qual es crea un col·legi d'Educació Infantil i Primària a Valencia. [2014/7119]  
L'Ajuntament de Valencia, segons els acords adoptats en les sessions plenàries de 5 de juny i 6 de novembre de 2009, va posar a disposició de la conselleria competent en matèria d'educació una parcel·la de 6.451,56 m² ubicada al carrer de Puerto Rico, números 5, 7 i 9, de Valencia, per a la construcció d'un edifici escolar destinat a un nou col·legi d'Educació Infantil i Primària.  
Mitjançant una resolució de 24 de novembre de 2011, la Conselleria d'Educació va acceptar l'oferiment del solar efectuat per l'ajuntament. Totes estes actuacions es van portar a terme en el marc de col·laboració establit en el número 4 de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.  
Per a instal·lar l'esmentat centre docent s'ha construït un nou edifici escolar d'acord amb les exigències establides en la normativa vigent per la qual s'establixen els requisits mínims dels centres docents que impartixen ensenyances escolars de règim general, així com en l'Orde de 15 de maig de 1992, de la Conselleria de Cultura, Educació i Ciència, per la qual es van aprovar els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
  
El Servici de Planificació Educativa, de la Direcció General de Centres i Personal Docent, va emetre un informe en què s'assenyala la conveniència de crear el nou centre educatiu per a atendre la demanda de places escolars al barri de Russafa de la ciutat de València.  
  
De conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 25 de juliol de 2014,   
  
  
DECRETE  
  
Article 1. Creació del centre  
Es crea el centre docent següent:  
Província: València.  
Localitat: València-Russafa.  
Denominació: Col·legi d'Educació Infantil i Primària núm. 100.  
Codi: 56301433.  
Titular: Generalitat.  
Domicili: c/ Puerto Rico, núm. 5. CP 46868.  
Composició: 6 unitats d'Educació Infantil i 12 unitats d'Educació Primària.  
Capacitat: 150 llocs escolars d'Educació Infantil i 300 d'Educació Primària.  
  
Article 2. Inici d'activitats  
1. El nou centre iniciarà les activitats en el curs escolar 2014/2015.  
  
2. En el mencionat curs escolar, el centre oferirà 6 unitats d'Educació Infantil i 9 unitats d'Educació Primària  
3. Este centre impartirà el Programa Plurilingüe d'Ensenyament en Castellà (PPEC) i el Programa Plurilingüe d'Ensenyament en Valencià (PPEV).  
4. Els llocs de treball del centre, en el mencionat curs, seran els següents:  
8 d'Educació Infantil.  
7 d'Educació Primària.  
2 d'Educació Primària, Idioma Estranger, Anglés.  
2 d'Educació Primària, Educació Física.  
1 d'Educació Primària, Música.  
1 d'Educació Especial, Pedagogia Terapèutica.  
1 d'Educació Especial, Audició i Llenguatge.  
  
  
DISPOSICIONS ADDICIONALS  
  
Primera. Inscripció registral  
El que establix este decret s'inscriurà en el Registre de Centres Docents de la Comunitat Valenciana.  
  
Segona. Equip directiu  
La Direcció Territorial d'Educació, Cultura i Esport de València nomenarà l'equip directiu del centre de nova creació, de conformitat amb el que establix l'article 137 de la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
  
  
Tercera. Ràtio  
El centre aplicarà l'increment del nombre de l'alumnat per aula previst en l'Orde 19/2012, de 21 de maig, de la Conselleria d'Educació, Formació i Ocupació, per la qual es regula l'aplicació del Reial Decret Llei 14/2012, de 20 d'abril, de mesures urgents de racionalització del gasto públic en l'àmbit educatiu, en els centres docents no universitaris públics i privats concertats de la Comunitat Valenciana. Este increment s'aplicarà mentres es donen les circumstàncies previstes en el mencionat Reial Decret Llei 14/2012.  
  
Quarta. Desplegament  
Es faculta la conselleria competent en matèria d'educació perquè adopte les mesures que siguen necessàries per a l'acompliment i desplegament del que establix este decret, així com per a modificar, si és el cas, la configuració del centre.  
  
  
DISPOSICIÓ FINAL  
  
Única. Publicació i efectes  
Este decret es publicarà en el Diari Oficial de la Comunitat Valenciana i produirà efectes a des de l'inici del curs escolar 2014/2015, excepte pel que fa al nomenament de l'equip directiu, supòsit en què s'estenen a l'1 de juliol de 2014.  
  
Valencia, 25 de juliol de 2014  
  
El president de la Generalitat,  
ALBERTO FABRA PART  
  
La consellera de Educación, Cultura y Deporte,  
María José Catalá Verdet